Muudatus nr 1
23.12.2025 sõlmitud 
üürilepingu nr KPJ-4/2025-135 juurde

KOKKULEPE ÜÜRILEPINGU MUUTMISEKS

Riigi Kinnisvara Aktsiaselts, registrikood 10788733, asukoht Tartu mnt 85, Tallinn 10115 (edaspidi nimetatud üürileandja), mida esindab volikirja alusel haldusteenuste direktor Priit Valk
ja 
Prokuratuur, registrikood 70000906, asukoht Wismari tn 7, Tallinn 15188 (edaspidi nimetatud üürnik), mida esindab põhimääruse alusel haldusdirektor Mario Metsoja,

edaspidi eraldi või ühiselt nimetatud pool või pooled,

võttes arvesse, et

(i) poolte vahel on 23.12.2025 sõlmitud üürileping nr KPJ-4/2025-135 (edaspidi nimetatud leping), mille kohaselt on üürnikul õigus kasutada Jõhvis Kooli tn 2a asuvat üüripinda;
(ii) üürileandja on 16.03.2026 kirjaga teavitanud üürnikku lepingu tingimuste muutmisest alates 01.01.2027;
(iii) poolte vahel on samaaegselt lepinguga sõlmitud lepingu lisa nr 6.1 „Parendustööde teostamise kokkulepe“ (edaspidi nimetatud lisa nr 6.1), mille kohaselt üürileandja vahendab üüripinnal lisas nr 1 kirjeldatud tööde teostamist hoone omaniku poolt (edaspidi nimetatud parendustööd);
(iv) valminud on lepingu lisa nr 6.1 alusel teostatud parendustööd, mis on 22.09.2026 sõlmitud aktiga üürnikule üle antud ning selgunud on parendustööde tegelik maksumus 25 222,96 eurot (kakskümmend viis tuhat kakssada kakskümmend kaks eurot ja üheksakümmend kuus senti), ilma käibemaksuta, mille alusel fikseeritakse kapitalikomponendi makse alates 01.08.2026 kuni 31.12.2035;
(v) muutunud on 1. korruse ruumi 158 jaotus ühiskasutuses muu pind (hoone) ainukasutuses hoone pinnaks. Muutunud on 1. korruse ruumi nr 154 ja 4. korruse ruumide nr 415, 416, 418, 418A, 419, 419A, 419B, 420, 420A, 420B ja 421 jaotus ühiskasutuses muu pind (hoone) ühiskasutuses muu pind (muu) pinnaks. Muutunud on 1. korruse ruumide nr 135, 136 ja 137 jaotus ainukasutuses pind ühiskasutuses muu pind (hoone) pinnaks. Eelpool toodust tulenevalt korrigeeritakse lepingu lisas nr 1 üürniku üüripinna suurust ja plaane ning lisa nr 3,

lepivad kokku alljärgnevas (edaspidi nimetatud kokkulepe):

1. Muuta lepingu eritingimuste punkti 1.2 ning lugeda see õigeks alates 01.08.2026 alljärgnevas sõnastuses:

„1.2. Kinnistu oluliseks osaks on kohtuhoone (ehitisregistri kood 25301:002:0185, ehitise kasutamise otstarve büroohoone, mälestise number puudub), üüritav pind 3 763,3 m², millest 2 692,5 m² on üürnike ainukasutuses ja 1 070,8 m² on üürnike ühiskasutuses.“.

2. Muuta lepingu eritingimuste punkti 2.1 ning lugeda see õigeks alates 01.08.2026 alljärgnevas sõnastuses:

„2.1.	Üürniku kasutuses olev üüripind hoones kokku on arvestuslikult 742,9 m², millest: 
2.1.1. 675,7 m² on üürniku ainukasutuses; 
2.1.2. 67,2 m² on proportsionaalne osa üürnike ühiskasutuses olevast pinnast.“.

3. Muuta lepingu lisa nr 1 „Üüripinna plaanid ja eksplikatsioon“ ja asendada see alates 01.08.2026 käesoleva kokkuleppe lisaga nr 1.

4. Muuta lepingu lisa nr 3 „Üür ja kõrvalteenuste tasu“ ja asendada see alates 01.08.2026 käesoleva kokkuleppe lisaga nr 2.

5. Jätta ülejäänud lepingu tingimused muutmata.

6. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.

7. Kokkulepe jõustub viimase digiallkirja andmise kuupäevast.

8. Kokkulepe allkirjastatakse digitaalselt.

Kokkuleppele lisatud lepingu lisad: 	
1. Lepingu lisa nr 1 - Üüripinna plaanid ja eksplikatsioon
2. Lepingu lisa nr 3 - Üür ja kõrvalteenuste tasu



(allkirjastatud digitaalselt)			(allkirjastatud digitaalselt)

Priit Valk					Mario Metsoja
haldusteenuste direktor				haldusdirektor
Riigi Kinnisvara Aktsiaselts			Prokuratuur
